 Waxaan ka xumahay kana tiiraayays nahay inaan ahaa ninkii ugu horeeyay ee Soomaaliya dhibka ku bilaabay, waxaan eedaynayaa damacaygii khaldanaa, iyo Dhalinyaro nimadaydii aan waayo aragnimada lahayn, waxaan ka codsanayaa Shacabka Soomaaliyeed in lay cafiyo, idinkoo tixgalinaya waxkasta inay ku dhacaan qadarta Ilaahay, iyo inaan dareen sanahay khaladaad kaygii hore, waxaan u tacsiyaynayaa maalintaan xabadda bilaabay ilaa maanta dadkii Soomaaliyeed ee eheladoodii ku dhimatay dagaaladii ama ku dhaawacantay, ama sharaftoodii lagu wax yeeleeyay, ama ku waayay hantidoodii, waxan leeyahay samir iyo iimaan Allaha ha inagasiiyo, kuwii dhintayna Allaha u naxariisto, kuwii dhaawacmayna Allaha u booga dhayo, kuwii dhacmayna Allaha dhureeyo, kuwii barakacayna Alle ha badbaadiyo. 